**Bethlen Gábor
 Általános Iskola és Gimnázium**

1115 Budapest, Bartók Béla út 141. – Telefon: (1) 203-8932; (1) 203‑8933 – Fax: (1) 371-0628
E-mail: bethlen@bethlen.hu – Web: http://www.bethlen.hu/ – OM azonosító: 035328

**Dél-Budai Tankerületi Központ**

Tisztelt Szülők!

Kedves Jelentkezők!

Örömmel vettük, hogy iskolánkban szeretnék megírni a Központi írásbeli felvételit.

Szeretnénk, ha ezen a napon a lehető legjobb tudásukról tudnának a tanulók számot adni, így az alábbi információkkal könnyítenénk a felkészülésüket.

Kérjük, hogy minden Felvételiző 2017. január 21-én, szombaton 9:30-ra érkezzen meg iskolánk aulájába.

Ekkor lenne egy általános tájékoztató, majd utána az ügyelő tanárokkal a diákok elvonulnak a termekbe, ahol megírják a felvételit.

A diákoknak személyi igazolvánnyal vagy diákigazolvánnyal kell igazolni személyazonosságukat.

A munka 10 órakor kezdődik, a Magyar nyelvi feladatlap kitöltésével, melyhez semmilyen eszköz nem használható és 45 perc áll a rendelkezésre. Fontos, hogy a diákok több tollat is hozzanak magukkal a biztonság kedvéért.

10:45-11:00: szünet. Ekkor a gyermekek az emeleten maradnak, ahol elfogyaszthatják az otthonról hozott finomságokat.

11:00 órától írják a matematika felvételit.

Matematika feladatlap kitöltéséhez csak rajzeszköz (vonalzó, körző, szögmérő) használható, számológépet nem lehet használni.

A szülők az iskola földszinti aulájában megvárhatják gyermekeiket.

Természetesen a sajátos nevelési igényű, valamint a beilleszkedési, tanulási, magatartási nehézséggel küzdő jelentkezők az általuk kérteknek megfelelően időhosszabbítást vagy egyéb kedvezményt kaptak, így később fejezik be a munkát.

Ha valaki lebetegszik, és nem tud 2017. január 21-én felvételi vizsgát írni, 2017. január 26-án, csütörtökön 14:00 órától pótolhatja. Ezzel a lehetőséggel csak indokolt esetben éljenek! Orvosi igazolás szükséges!

A dolgozatok megtekintésének időpontja megváltozott:

2017. január 27-én, pénteken 08:00-16:00 között várjuk a diákokat és/vagy szüleiket. A dolgozatokról felvétel készíthető, illetve kérésre, 20 Ft/ oldal költség megtérítése mellett lemásoljuk a tanuló munkáját, vagy annak egy részét.

Az esetleges fellebbezést 2017. január 31-én 16:00 óráig lehet Iskolánk Titkárságán leadni.

Szóbeli felvételire előkészítő időpontok:

2017. január 25. 15:00-17:00

2017. február 1. 15:00-17:00

2017. február 8. 15.00-17:00

2017. február 15. 15:00-17:00.

A Felvételi jelentkezési lap leadási határideje: 2017. február 15.

A szóbeli felvételik időpontjáról a diákokat a honlapon keresztül értesítjük, így kérjük, hogy a 2017. február 15-17. között figyeljék a megjelenő beosztást.

2017. február 20-tól kezdjük a szóbeli felvételiztetést.

Szóbelire a megjelölt időpontban kell megjelenni, természetesen akadályoztatás esetén próbálunk együttműködni a lehető legjobb megoldás megtalálásában.

A szerzett pontokat 2017. március 10-étől lehet honlapunkon megtekinteni.

 Üdvözlettel:

 Bánáti István

 igazgató

